Foto: Videodan kadr O‘zbekistondan yo‘lga chiqib, Atirauga qarab ketayotgan og‘ir yuk mashinalari noma’lum shaxslar tomonidan toshbo‘ron qilindi. Bu haqda Facebook’dagi «OCA» guruhida foydalanuvchi Nurillo Nuriddinov xabar berdi, deb yozmoqda Tengrinews. Xabar muallifining so‘zlariga ko‘ra, voqea 7 sentabr kuni, og‘irlik nazorati postidan taxminan 5 kilometr uzoqlikda sodir bo‘lgan. Ro‘y bergan hodisadan keyin olingan videoda jiddiy zarar yetgan va old oynalari darz ketgan mashinalar aks etgan.